paragraph_text: Sjedište saveza nalazi se u Ekumenskom centru u Ženevi, a zajednica ima brojne ispostave u svijetu. Savez okuplja ukupno 349 različitih, što međunarodnih, što nacionalnih ili područnih crkava, i oko 590 milijuna vjernika iz 150 država svijeta. Iako Katolička Crkva nije članica, njezin Savjet za ekumenizam usko surađuje s Ekumenskim vijećem te ima pravo slati svoje promatrače na zasjedanja saveza.<ref> Ekumensko vijeće crkava, Proleksis enciklopedija, struka: humanističke znanosti i područja, proleksis.lzmk.hr (pristupljeno 15. veljače 2017.)